Αριθ. C 358/4 Επίσημη Εφημερίδα των Ευρωπαϊκών Κοινοτήτων 31. 12.83 
Γνωμοδότηση γιο πρόταση οδηγίας του Συμβουλίου που τροποποιεί την οδηγία 70/157/ΕΟΚ που 
αναφέρεται στο αποδεκτό ηχητικό επίπεδο και στη διάταξη εξάτμισης των οχημάτων με 
κινητήρα 
Το κείμενο που αποτελεί αντικείμενο της γνωμοδότησης αυτής δημοσιεύτηκε στην Επίσημη 
Εφημερίδα των Ευρωπαϊκών Κοινοτήτωναριθ. C 200 της 27ης Ιουλίου 1983, σελίδα 5. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, στις 14 Ιουλίου 1983, να ζητήσει, σύμφωνα με τις διατάξεις του, 
άρθρου 100 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 211η σύνοδο ολομέλειας της, που πραγματοποιήθηκε στις Βρυξέλλες, στις 26 και 
27 Οκτωβρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100, 
την αίτηση γνωμοδότησης του Συμβουλίου των Ευρωπαϊ­
κών Κοινοτήτων, της 14ης Ιουλίου 1983, για την πρόταση 
οδηγίας του Συμβουλίου που τροποποιεί την οδηγία 70/ 
157/ΕΟΚ που αναφέρεται στο αποδεκτό ηχητικό επίπεδο 
και στη διάταξη εξάτμισης των οχημάτων με κινητήρα, 
την απόφαση του προέδρου της να αναθέσει στο τμήμα 
βιομηχανίας, εμπορίου, βιοτεχνίας και υπηρεσιών την 
επεξεργασία γνωμοδότησης για το θέμα αυτό (απόφαση 
της 29ης Ιουλίου 1983), 
τη γνωμοδότηση που επεξεργάστηκε το τμήμα αυτό κατά 
την 95η συνεδρίαση του της 5ης Οκτωβρίου 1983, 
την προφορική έκθεση του εισηγητή κ. Masprone, 
τις συζητήσεις της κατά τη 211η σύνοδο ολομέλειας της 
της 26ης και 27ης Οκτωβρίου 1983 (συνεδρίαση της 26ης 
Οκτωβρίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα: 1. Η ΟΚΕ εγκρίνει την πρόταση οδηγίας εφόσον αντι­
προσωπεύει ένα συγκεκριμένο αποτέλεσμα των προσπα­
θειών που καταβάλλει η Κοινότητα για να επιλυθούν 
κατά ένα σφαιρικό τρόπο τα προβλήματα που προκαλούν 
τα οχήματα με κινητήρα τόσο από την άποψη της προ­
στασίας του περιβάλλοντος όσο και από την άποψη της 
ασφάλειας και της εξοικονόμησης ενέργειας. 
1.1. Μια τέτοια δράση επιτρέπει στην Κοινότητα να 
παραμείνει στην πρωτοπορία μέσα στο διεθνή χώρο, ειδι­
κότερα όσον αφορά τον έλεγχο του ηχητικού επιπέδου. 
1.2. Πρέπει πράγματι να αναφερθεί ότι οι οριακές τιμές 
που προβλέπει η οδηγία 70/157/ΕΟΚ μειώθηκαν για 
πρώτη φορά με την οδηγία 77/212/ΕΟΚ και ότι η οδηγία 
81/334/ΕΟΚ, τροποποιώντας τη μέθοδο μέτρησης, οδή­
γησε σε μία νέα μείωση του αποδεκτού ηχητικού επιπέ­
δου. Η σημερινή πρόταση οδηγίας επιδιώκει ακόμα μία 
μείωση των ορίων, γεγονός κάθε άλλο παρά ασήμαντο, 
εφόσον μια μείωση της τάξης των 3 dB(A) ισοδυναμεί με 
μείωση κατά το ήμισυ του ήχου που εκπέμπεται. 
2. Ωστόσο, η ΟΚΕ διερωτάται αν, λόγω της σημερινής 
οικονομικής και κοινωνικής κατάστασης της Κοινότη­
τας, ένας τέτοιος στόχος μπορεί να επιτευχθεί με τον 
τρόπο και προπαντός στις προθεσμίες που αναφέρει η 
πρόταση, όταν το συνολικό επίπεδο ηχητικής εκπομπής 
είναι η συνισταμένη ενός συνόλου παραγόντων στους 
οποίους δεν μπορεί να επέμβει κανείς πέρα από ένα συγ­
κεκριμένο βαθμό χωρίς να αλλάξει ή να τροποποιηθεί 
ριζικά η ίδια η φύση του οχήματος. 
31. 12.83 Επίσημη Εφημερίδα των Ευρωπαϊκών Κοινοτήτων Αριθ. C 358/5 
2.1. Οι εκτιμήσεις αυτές αποκτούν ιδιαίτερη βαρύτητα 
αν ληφθούν υπόψη οι υποχρεώσεις στις οποίες υπόκειται 
η βιομηχανία κάθε φορά που καλείται να ανταποκριθεί 
σε νέες απαιτήσεις, πράγμα που μέσα σε μικρό χρονικό 
διάστημα έχει επιπτώσεις σε όλη την παραγωγή. Οι εκτι­
μήσεις αυτές πρέπει να λαμβάνονται πάντα υπόψη στα 
πλαίσια του σφαιρικού τρόπου αντιμετώπισης των προ­
βλημάτων που αναφέρεται στο σημείο 1. 
3. Με βάση τις διαπιστώσεις αυτές, η ΟΚΕ θεωρεί ότι οι 
προβλεπόμενες ημερομηνίες εφαρμογής έχουν δυσμενέ­
στερες οικονομικές και κοινωνικές επιπτώσεις από όσο 
αφήνεται να διαφανεί στην αιτιολογική έκθεση της πρό­
τασης. Αρκεί να σκεφθεί κανείς, για παράδειγμα, όλες τις 
διαφοροποιήσεις των εξαρτημάτων και των τύπων που η 
αγορά απαιτεί για το ίδιο μοντέλο εμπορικού οχήματος 
και για τις οποίες πρέπει να γίνει ο κατάλληλος προγραμ­
ματισμός ώστε να τηρηθούν τα προβλεπόμενα επίπεδα 
ηχοεκπομπών. 
3.1. Η ΟΚΕ πάντως πιστεύει ότι, αντί να υποδεικνύο­
νται αφενός οι ακριβείς ημερομηνίες για την εφαρμογή της προβλεπόμενης ρύθμισης σχετικά μα τα νέα όρια, και 
αφετέρου ο πρώτος μήνας κυκλοφορίας, θα ήταν πιο πρό­
σφορα να καθοριστούν κατάλληλες προθεσμίες (π.χ. 5 
έως 8 χρόνια) από την ημερομηνία κατά την οποία θα 
υιοθετηθεί η οδηγία. 
4. Τελικά, η ΟΚΕ έχει τη γνώμη ότι η αποδοχή της πρό­
τασης αυτής δεν αρκεί οπωσδήποτε για να επιτρέψει στα 
οχήματα ειδικών χρήσεων και απόδοσης να τηρήσουν το 
ηχητικό επίπεδο που προτείνεται, παρά μόνο να καταργη­
θούν τα διακριτικά χαρακτηριστικά τους, που απαιτού­
νται από ειδικές κατηγορίες χρηστών (αυτοκίνητα υψη­
λών επιδόσεων, αυτοκίνητα για όλα τα είδη δρόμου, 
αυτοκίνητα εργοταξίων) ή που τώρα διαμορφώνονται 
(αυτοκίνητα με πετρελαιοκινητήρα και σύστημα άμεσου 
ψεκασμού). 
5. Επομένως, η ΟΚΕ καλεί την Επιτροπή να μελετήσει 
τα κατάλληλα μέτρα για την επίλυση των προβλημάτων 
που αναφέρονται παραπάνω. 
Βρυξέλλες, 26 Οκτωβρίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Fran?ois CEYRAC 
Γνωμοδότηση γιο 
Ι. πρόταση αποφάσεως του Συμβουλίου περί συνάψεως συμφωνίας μεταξύ της Ομοσπονδίας 
της Ελβετίας και της Ευρωπαϊκής Οικονομικής Κοινότητας σχετικά με την άμεση 
ασφάλιση εκτός της ασφάλειας ζωής 
II. πρόταση οδηγίας του Συμβουλίου σχετικά με την εφαρμογή της συμφωνίας μεταξύ της 
Ομοσπονδίας της Ελβετίας και της Ευρωπαϊκής Οικονομικής Κοινότητας σχετικά με την 
άμεση ασφάλιση εκτός της ασφάλειας ζωής 
Το κείμενο που αποτελεί αντικείμενο της γνωμοδότησης αυτής δημοσιεύτηκε στην Επίσημη 
Εφημερίδα των Ευρωπαϊκών Κοινοτήτωναριθ. C 154 της 13ης Ιουνίου 1983, σελίδα 33. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε, στις 14 Μαρτίου 1983. να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για τις ανωτέρω προτάσεις.